DREACHD GHNÀTH-RIAGHAILTEAN

# Coinneamhan (uile poblach)

* 1. Bidh coinneamhan cumanta den Chomhairle Coimhearsnachd air an cumail ann am mìosan ..................................................... [to be entered]. Dh’fhaodadh gun tèid Coinneamhan Sònraichte a ghairm aig àm sam bith le òrdugh bho Chathraiche na comhairle coimhearsnachd an dèidh iarrtas bho àireamh de bhuill gun a bhith nas lugha na dàrna leth de dh’àireamh iomlan buill na Comhairle Coimhearsnachd; no an dèidh iarrtas sgrìobhte coitcheann (athchuinge), air a shoidhneadh le 20 neach aig a’ char as lugha, a tha a’ còmhnaidh taobh a-staigh sgìre na Comhairle Coimhearsnachd, gus coinneamh shònraichte a ghairm airson cùis no cùisean àraidh a dheasbad, gun gairmear a leithid sin de choinneamh. Thèid coinneamh shònraichte a chumail taobh a-staigh 14 latha bho fhuaireadh an t-iarrtas a thàinig gu Rùnaire na Comhairle Coimhearsnachd. Tha coinneamhan coitcheann bliadhnail gan cumail gach bliadhna.
  2. Thèid fios mu choinneamhan cumanta agus coinneamhan bliadhnail den Chomhairle Coimhearsnachd, a’ nochdadh ceann-latha, àm agus àite, a thoirt do gach ball den Chomhairle Coimhearsnachd agus oifigear an ùghdarrais ionadail ainmichte le Rùnaire na Comhairle Coimhearsnachd, 10 latha aig a’ char as lugha ro cheann-latha na coinneimh.

# Geàrr-chunntas

Thèid geàrr-chunntas de dh’imeachdan coinneamh den Chomhairle Coimhearsnachd a dhèanamh taobh a-staigh ceithir làithean deug bho cheann-latha na coinneimh, a sgaoileadh ann an co-rèir ri paragraf 4 de Sgeama Chomhairlean Coimhearsnachd, agus a’ leantainn air an aonta, an soidhneadh aig an ath choinneimh den Chomhairle Coimhearsnachd leis an neach a tha an ceann na coinneimh agus an gleidheadh airson an ama ri teachd.

# Cuòram

‘Is e cuòram an treas cuid de bhallrachd bhòtaidh làithreach na Comhairle Coimhearsnachd, no 3 buill bhòtaidh, ge ’r bith dè an àireamh as motha.’

# Òrdugh Gnothaich

1. Coinneamh Chumanta

Bidh an t-òrdugh gnothaich aig gach coinneamh chumanta den Chomhairle Coimhearsnachd mar a leanas:-

* 1. Clàradh den bhallrachd a tha an làthair agus leisgeulan a fhuaireadh.
  2. Thèid geàrr-chunntas na coinneimh mu dheireadh den Chomhairle Coimhearsnachd a chur a-steach airson aonta.
  3. Bu chòir beachdachadh air gnothach sam bith eile a tha an Cathraiche air a stiùireadh.
  4. Gnothach iomchaidh sam bith eile.
  5. Ceistean bhon ùrlar.
  6. An Cathraiche ag ainmeachadh ceann-latha na h-ath choinneimh agus a’ dùnadh na coinneimh.

1. Coinneamh Bhliadhnail

Cha bhi e neo-chumanta don Chomhairle Coimhearsnachd coinneamh chumanta den Chomhairle Coimhearsnachd a thòiseachadh aig crìoch na coinneimh bhliadhnail, gus cead a thoirt air aithris a chluinntinn mu cùisean gnothachais eile; agus cothrom a bhith aig buill na Comhairle Coimhearsnachd agus buill den phoball cùisean a thoirt gu aire na Comhairle Coimhearsnachd, as dòcha a dh’fhaodadh a dhol air clàr-gnothaich san àm ri teachd.

Bidh an t-òrdugh gnothaich aig a h-uile coinneamh bhliadhnail den Chomhairle Coimhearsnachd mar a leanas:-

* 1. Clàradh den bhallrachd a tha an làthair agus leisgeulan a fhuaireadh.
  2. Thèid geàrr-chunntas na coinneimh bhliadhnail mu dheireadh aig a’ Chomhairle Coimhearsnachd a chur a-steach airson aonta.
  3. Aithisg Bhliadhnail a’ Chathraiche (agus ceistean bhon ùrlar).
  4. Aithisg Bhliadhnail an Rùnaire (agus ceistean bhon ùrlar).
  5. An t-Ionmhasair a’ cur a-steach Duilleag Cothromachaidh agus Cunntasan Bliadhnail air an sgrùdadh gu dligheach agus gu neo-eisimeileach agus air an dearbhadh gu bheil iad ceart (agus ceistean bhon ùrlar).
  6. Luchd-giùlain oifis a’ leigeil dhiubh an dreuchd / taghadh luchd-giùlain oifis
  7. An Cathraiche ag ainmeachadh ceann-latha na h-ath choinneimh bhliadhnail agus a’ dùnadh na coinneimh.

1. Coinneamh Choitcheann Shònraichte

Bidh an t-òrdugh gnothaich aig a h-uile coinneamh choitcheann shònraichte den Chomhairle Coimhearsnachd mar a leanas:-

* 1. Clàradh den bhallrachd a tha an làthair agus leisgeulan a fhuaireadh.
  2. Gnothach ri dheasbad, mar a chaidh iomradh san fhios gairm chun na coinneimh shònraichte.
  3. An Cathraiche a’ dùnadh na coinneimh.

# Òrdugh an Deasbaid

* 1. Co-dhùinidh an Cathraiche ceistean mu òrdugh, buntainneas agus comasachd ag èirigh aig coinneamhan den Chomhairle Coimhearsnachd agus bidh an riaghladh aige/aice deireannach agus neo-fhosgailte do dheasbad, Gu h-àraidh, dearbhaidh an Cathraiche òrdugh, buntainneas agus comasachd nan ceistean uile bhon phoball a tha an làthair aig coinneamhan den Chomhairle Coimhearsnachd a thogadh aig 4 gu h-àrd. Ann an dearbhadh òrdugh, buntainneas agus comasachd a’ ghnothaich agus nan ceistean, bidh an Cathraiche gu h-àraidh mothachail do bhuntainneas na cùise don choimhearsnachd, agus a’ dèanamh cinnteach gu bheil an deasbad agus na h-imeachdan air an coileanadh ann a leithid de dhòigh agus gu bheilear a’ tighinn gu co-dhùnaidhean ann an dòigh dheamocratach. Bidh a’ chumhachd aig a’ Chathraiche, ann an suidheachadh mì-rian ag èirigh aig coinneamh sam bith, coinneamh na Comhairle Coimhearsnachd a chur dheth gu àm a dh’fhaodas e/i a rèiteach aig an àm sin, no às dèidh làimh.
  2. Thèid gach gluasad no atharrachadh a chur air adhart agus taic a chur ris.
  3. An dèidh don Chathraiche neach-togail a’ ghluasaid a ghairm gu freagairt, cha bhruidhinn neach sam bith eile ris a’ cheist.
  4. Aon uair ’s gu bheil gluasad no atharrachadh air a thogail agus air taic a chur ris, cha bhi e air a tharraing às gun chead an neach-togail agus an neach-taic.
  5. Cha bhi gluasad no atharrachadh a tha an aghaidh co-dhùnadh roimhe den Chomhairle Coimhearsnachd comasach taobh a-staigh sia mìosan den cho-dhùnadh sin.

# Bhòtadh

* 1. Bidh bhòtadh ga dhèanamh tro thaisbeanadh de làmhan dhaoine a tha an làthair agus airidh air bhòtadh, ach a-mhàin aig coinneamh bhliadhnail, dh’fhaodadh gum bi taghadh luchd-giùlain oifis air a chumail tro bhaileat dìomhair.
  2. Bidh bhòt seulachaidh aig Cathraiche coinneamh den Chomhairle Coimhearsnachd a bharrachd air bhòt co-dhùnaidh.

# Atharrachadh air Gnàth-riaghailtean

Faodaidh moladh air na Gnàth-riaghailtean atharrachadh a thogail leis an ùghdarras ionadail, gus an atharrachadh no cur riutha aig àm sam bith leis a’ Chomhairle Coimhearsnachd, ma tha fios mun ghluasad a rèir sin air a thoirt seachad aig a’ choinneamh den Chomhairle Coimhearsnachd ron choinneamh aig a bheil an gluasad ga dheasbad. Bidh an co-dhùnadh mu dheireadh aig an ùghdarras ionadail mu atharrachadh molta sam bith.

# Comataidhean

Faodaidh a’ Chomhairle Coimhearsnachd a leithid sin de chomataidhean fhastadh mar a cho-dhùinear bho àm gu àm, a’ dearbhadh mar a tha iad air an dèanamh suas, cumhaichean iomraidh, ùineachd, dleastanasan agus cumhachdan.

# Stad air Gnàth-riaghailtean

Cha tèid na Gnàth-riaghailtean sin a chur gu aon taobh ach aig coinneamh far a bheil trì chairteal den àireamh iomlan de bhuill na Comhairle Coimhearsnachd an làthair, agus an uair sin a-mhàin ma bheir an neach-togail seachad aithris air cuspair a’ ghluasaid agus ma tha dà thrian de bhuill na Comhairle Coimhearsnachd a tha an làthair a’ toirt cead don stad sin.